OzLabs/hebrew-wiki-articles huggingface dataset:
יוהאן נסטרוי

יוהאן נסטרוי (באוסטריץ: Johann Nestroy; 7 בדצמבר 1801 - 25 במאי 1862) היה מחזאי, פזמונאי, שחקן ובמאי אוסטרי.

==ביוגרפיה==
יוהאן נסטרוי היה זמר, שחקן ומחזאי במסורת האוסטרית הפופולרית הקלה של תקופת הבידרמאייר. הוא נולד בווינה, שם למד כסטודנט למשפטים, בין השנים 1817 - 1822, לפני שנטש את לימודיו כדי להיות זמר. הוא הצטרף לתיאטרון am קרנטנרטור, והחל את קריירת השחקן שלו בתפקיד Sarastro בחליל הקסם, 1822. לאחר שנה בתפקידי זימרה בווינה, נסע לאמסטרדם, שם הופיע בתפקידי זמרי בריטון, במשך כמה שנים בתיאטרון הגרמני המקומי. בין השנים 1825 - 1831 הוא שר ושיחק על הבמות בברנו, בגראץ, בפרשבורג ברטיסלאבה, בקלגנפורט ובערים נוספות.

נסטרוי שב למולדתו וינה והחל לכתוב מחזות, וכן המשיך לבצע תפקידים על הבמות. הקריירה שלו כמחזאי זכתה להצלחה מיידית. בשנת 1833 היה מחזהו ללהיט גדול. עד מהרה הפך נסטרוי לדמות מובילה בתרבות ובחברה האוסטרית. הוא כתב קרוב ל-80 קומדיות בין השנים 1830–1850. השפעתו ניכרת ביצירותיו של המחזאי הבריטי טום סטופרד. אדולף מילר כתב מוזיקה לכ-40 קומדיות של נסטרוי.

יוהאן נסטרוי נפטר בעיר גראץ באוסטריה. על שמו של נסטרוי קרויה כיכר בווינה, תחנה בלולאת הכבישים המהירים של העיר וגשר חדש במערכת התחבורה שם.

פרס התיאטרון החשוב ביותר ליוצרים כותבי גרמנית נקרא על שמו "פרס נסטרוי", זהו פרס שנתי לתיאטרון גרמני. הטקס השנתי להענקתו נערך בווינה ומועבר ברשתות הטלוויזיה דוברת הגרמנית.

==קישורים חיצוניים==

* 

* ענת פרי, [http://anatperi.blogspot.co.il/2011/10/blog-post_22.html בין מכס ברוד ליוהאן נסטרוי], 22 באוקטובר 2011
* איריס רחמימוב, [http://www.academia.edu/7479834/קסמו_המערער_של_הדראג_תאטרון_חוצה-מגדר_במחנות_שבויים._זמנים_גיליון_98 קסמו המערער של ה"דראג" – תיאטרון חוצה-מגדר במחנות שבויים ברוסיה במלחמת העולם הראשונה], באתר Academia
* 
* 
* 
* 

קטגוריה:אישים הקבורים בבית הקברות המרכזי בווינה
קטגוריה:מחזאים אוסטרים
קטגוריה:אוסטרים שנולדו ב-1801
קטגוריה:אוסטרים שנפטרו ב-1862
תליון

תליון [[ספרדי המוצג כיום במוזיאון ויקטוריה ואלברט.]]
תליונים מ[[אינדונזיה.]]
תִּלְיוֹן הוא תכשיט התלוי על שרשרת (לעיתים כחלק מעגיל). התליון מהווה חלק מהשרשרת, אך לעיתים נרכש בנפרד ממנה. התליון תלוי בקצה השרשרת וניתן להסרה ולהעברה משרשרת לשרשרת. כיום, התליון עשוי לרוב מתכת יקרה (זהב, כסף או פלטינה ואבנים יקרות).

מחקרים ארכאולוגים גילו תליונים שנעשה בהם שימוש בעת העתיקה. במצרים העתיקה נהגו הפרעונים ללבוש תליון בצורת חרפושית המסמלת את עושרם וכוחם, אך השימושים בתליונים קדמו להיסטוריה, וכבר בתקופה הפרה היסטורית נהגו ללבוש תליונים. תליונים שהתגלו בעת העתיקה היו עשויים מתכת יקרה, זכוכית או צדפה, אך גם עץ. תליונים אלה ניתלו על שרשרת העשויה מתכת, או חבל.

התליונים שימשו בעת העתיקה למטרות הגנה (כקמעות) אך גם לעיטור אופנתי. גם כיום שימושי התליון העיקריים הם:
* שימוש אופנתי (כתכשיט)
* שימוש הגנתי (כקמע - תליון בצורת חי)
* שימוש להגדרת זהות דתית (תליון בצורת סמל דתי - מגן דוד או צלב)
* שימוש להגדרת זהות עצמית (תליון עם שמו של אדם)
* פרס - תליון המוגש כאות של מסדר אבירות או כאות על הצלחה בתחרות (כגון מדליה אולימפית).

==קישורים חיצוניים==

* [https://web.archive.org/web/20121208072001/http://www.talismanamulet.org/2012/08/the-early-pendant-jewelry-and-talisman.html תליון ומקורו כקמע]
* 

קטגוריה:תכשיטים
שרשרת בטן

[[רקדנית בטן עם שרשרת בטן]]
שרשרת בטן היא תכשיט מסוג שרשרת הנענד סביב בטנה של אישה (בשונה מהשרשרת הרגילה הנענדת סביב הצוואר).

שרשראות אלה, בדומה לשרשרות צוואר, עשויות לרוב מתכת יקרה (זהב או כסף).

תכשיט זה מהווה חלק מהלבוש המסורתי של רקדניות בטן.

תכשיטים אלו מקורם בהודו, בתרבות עמק האינדוס. מחקרים ארכאולוגיים מראים כי שימושים ראשונים בשרשרות בטן מקורם באלף השני לפנה"ס, וגם כיום נעשה בהודו שימוש רב בשרשראות בטן על ידי נשים (ובכמה אזורים גם על ידי גברים). בקרלה שבהודו נהוג להלביש תינוקות וילדים בשרשראות בטן.

==קישורים חיצוניים==

* [http://solapur.gov.in/htmldocs/1977/people_ornaments.html תכשיטים בהודו]
* 
קטגוריה:תכשיטים
מגדל בגדאד

מגדל בגדאד, בימין התמונה.
מגדל בגדאד המכונה גם מגדל הטלוויזיה של בגדאד (בערבית: برج بغداد) הוא מגדל טלוויזיה הממוקם בבגדאד בירת עיראק. גובהו של המגדל 207 מטרים והוא משמש כמגדל תקשורת וכמגדל נקודת תצפית תיירותית. בראש המגדל מסעדה מסתובבת ואזור תצפית.

המגדל הוקם בשנת 1994 במקום בו ניצב קודם לכם מגדל תקשורת שנהרס במהלך מלחמת המפרץ. בעת הקמתו נקרא המגדל בשם "מגדל סדאם הבינלאומי" על שם שליט עיראק באותה עת - סדאם חוסיין. לאחר מלחמת המפרץ השנייה, בשנת 2003 וכיבוש העיר בגדאד על ידי צבא ארצות הברית נפגע המגדל בלחימה. לאחר תום הלחימה שופץ המגדל ושונה שם המגדל לשמו הנוכחי.

==קישורים חיצוניים==

* [http://www.skyscraperpage.com/cities/?buildingID=2156 מידע על המגדל באתר Skyscraperpage.com]
* [http://en.structurae.de/structures/data/index.cfm?ID=s0013476 מידע על המגדל באתר structurae]

קטגוריה:בגדאד: מבנים
קטגוריה:מגדלי תקשורת
קטגוריה:אסיה: מגדלים
קטגוריה:עיראק: מבנים
רולנד סמית

רוברט רולנד סמית (באנגלית: Roland Smith נולד ב-30 בנובמבר 1951) הוא סופר אמריקאי, שכותב בעיקר לנוער.

אחרי שסיים את לימודיו באוניברסיטת המדינה של פורטלנד עבד סמית בגן החיות של פורטלנד, אחרי אסון הנפט של אקסון ואלדז ב- 1990 פרסם את ספרו הראשון Sea Otter Rescue - דיווח על הצלת בעלי חיים ימיים. ב- 1997 פרסם את הרומן הראשון שלו Thundercave. גם בספר זה הנושא הוא בעלי חיים. 
הוא פרסם כמה סדרות ספרים: 
* סדרת I, Q ובה ארבעה ספרים וסדרת מרטי וגרייס שיצאה בין 2005 ל- 2014 ובה חמישה ספרים.
הוא מתגורר בפורטלנד שבבאורגון עם אשתו וילדיו החורגים.

==מספריו==
* זרועות תמנון (באנגלית: Tentacles)
* סדרת רצי האבן (באנגלית: Storm Runners)
* השיא (באנגלית: Peak)
* ארוחת בוקר עם סוקרטס (באנגלית: Breakfast with Socrates)
* היהלום שבכתר (באנגלית: SHATTERPROOF), ששייך לסדרת הקהילים נגד הווספרים, סדרת ההמשך של סדרת 39 רמזים.

== פרסים ==
ספריו של סמית זכו בפרסי ספר השנה בקולורדו, נבדה ודרום קרולינה.

==קישורים חיצוניים==
* 

קטגוריה:סופרי ילדים ונוער אמריקאים
קטגוריה:בוגרי אוניברסיטת המדינה של פורטלנד
קטגוריה:אמריקאים שנולדו ב-1951
The Truth About Love

The Truth About Love הוא אלבום האולפן השישי של הזמרת האמריקאית פינק. האלבום יצא לאור ב-14 בספטמבר 2012. תחילה האלבום לא זכה להצלחה כלל בזמן הוצאת הסינגל הראשון הנקרא, "(Blow Me (One Last Kiss". לאחר מכן יצא הסינגל השני הנקרא "Try", אשר זכה לביקורות טובות. השיר מדבר על רצון של בן אדם להמשיך במשהו למרות הכישלון, כשם השיר "Try" מלשון לנסות שוב ושוב עד שמגיעים למטרה. לאחר שהאלבום התחיל להצליח בשילוב הוצאת הסינגל השני יצא מהאלבום הסינגל השלישי הנקרא "Just Give Me a Reason", אשר זכה להצלחה עולמית והפך במהרה לאחד משלושת השירים המצליחים ביותר של הזמרת עד היום כאשר הצליח להגיע לראש מצעד הבילבורד הוט 100 ולצבור ב-YouTube קרוב ל-700 מיליון צפיות ולהפוך לשיר הנצפה ביותר של הזמרת ולאחד מהנצפים ביותר בכל הזמנים. לאחר יציאת הסינגל השלישי האלבום צבר הצלחה עצומה ברחבי העולם והביא עמו עוד שלושה סינגלים אחרים אשר לא זכו להצלחה כמו שלושת הסינגלים הקודמים. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2012, וסיכום האלבומים של העשור השני. כתב העת בילבורד דירג את האלבום במקום ה-93 ברשימתם "100 האלבומים הטובים ביותר של העשור השני".<ref></ref>

==רשימת רצועות==

==קישורים חיצוניים==
* 

==הערות שוליים==

קטגוריה:אלבומי פינק
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי בוץ' ווקר
קטגוריה:אלבומים שהופקו על ידי ג'ף באסקר
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי דן וילסון
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת RCA רקורדס
קטגוריה:אלבומי פלטינה כפולה בברזיל
צופן - מרכזי טכנולוגיה עילית

צופן - מרכזי טכנולוגיה עילית בע"מ הוא חברה לתועלת הציבור הממוקמת בנצרת ובכפר קאסם. מטרת הארגון היא קידום חברה משותפת בישראל באמצעות פיתוח ההייטק בחברה הערבית. צופן פועלת לטיפוח כוח אדם מיומן בחברה הערבית, לשילוב אלפי אקדמאים ערבים לתעשייה, ולהקמת מרכזי הייטק ביישובים ערבים כמנוף לפיתוח כלכלי, הפחתת העוני וליצירת חיבור בלתי אמצעי בין ערבים ויהודים אזרחי ישראל. צופן הקימה את ״המועצה הציבורית לקידום הייטק בחברה הערבית״, אשר ראשיה הם דדי פרלמוטר, ופרופ׳ זיאד חנא.

==יסוד==
צופן נוסדה בנצרת ב-2008 על ידי סמדר נהב, יזמית טכנולוגית מתעשיית ההיי-טק, סמי סעדי, רואה חשבון עצמאי ויוסי כותן, מנהל בכיר בתעשיית ההיי-טק. אחרי שבחנו את חסרונם של ערבים בתעשיית הטכנולוגיה העילית, וההדרה הכמעט מוחלטת שלהם מההשתתפות במנוע הצמיחה הכלכלי של ההייטק, החליטו השלושה שהכנסת ההיי-טק ישירות לקהילה הערבית תאפשר אינטגרציה של ערבים אזרחי ישראל אל תוך התעשייה, ותמצב את התעסוקה בהיי-טק כמנוף לצמיחה כלכלית וכן תגרום לשגשוג בחברה הערבית בישראל.

יו"ר חבר המנהלים הוא ד"ר רמזי חלבי, ראש מועצת דלית אל-כרמל לשעבר.

==מטרות ומיקוד==
על ידי יצירה של מרכזי היי-טק במרכזי אוכלוסייה ערביים, צופן מקדמת התפתחות כלכלית ושוויון ומקדמת חברה משותפת, שוויונית וצודקת בישראל. החזון של צופן כולל יצירת מסה קריטית של עובדים ערבים בתעשייה ושל תעשייה ביישובים ערבים שישנו ססטוס קוו, ישברו סטראוטיפים, ויאפשרו התנסות בחיים אזרחיים משותפים בין ערבים ויהודים. שינויים אלה יהיו הבסיס ליצירת הזדמנויות שוות לערבים בהיי-טק ואף מעבר לכך - יקדמו את הכלכלה הערבית ואיתה יחד את כלכלת ישראל. צופן פועלת בתווך שבין הממשלה, המגזר השלישי והמגזר הפרטי תוך חיבור ביניהם.

===מטרות צופן===
* צמיחה משמעותית של העסקת ערבים בהיי-טק בישראל.
* יצירת מרכזי תעסוקה בהיי-טק ביישובים ערבים בישראל.
* הבאת מימון ותוכניות ממשלתיות לקדם העסקה של ערבים בהיי-טק.

===נושאים שבהם צופן מתמקדת===
* חשיפה להיי-טק בתיכונים ובמוסדות להשכלה גבוהה.
* הכשרה, מנטורינג והשמה של מהנדסים ערבים בחברות היי-טק.
* תמיכה בעיריות ערביות בבואן ליצור מרכזי תעסוקה בהיי-טק.
* חשיפת חברות ישראליות לאפשרויות וליתרונות שבשילוב עובדים ערבים וביצירת מקומות עבודה בהיי-טק ביישובים ערבים.
* קידום מדיניות ותוכניות ממשלתיות, בין היתר: [https://www.gov.il/he/departments/policies/government_decision_3780 להקמת מרכזי היי-טק בערים ערביות], להגדלת כוח האדם מיומן בהיי-טק, ול[http://www.davar1.co.il/81754/ הקצאת מסלולי הכשרה והשמה] לשילוב עובדים ערבים בהיי-טק.

==קישורים חיצוניים==
* 
* 
* 
* 
* 
* 
* 

קטגוריה:ארגוני עזרה בישראל
קטגוריה:נצרת: חינוך
קטגוריה:ישראל: חברות לתועלת הציבור
קטגוריה:ארגונים חברתיים בישראל
קטגוריה:ערביי ישראל
קטגוריה:כפר קאסם
קטגוריה:נצרת: ארגונים
קטגוריה:ישראל: חברות שהוקמו ב-2008
עלילות ספיידרוויק - מדריך שימושי

עלילות ספיידרוויק - מדריך שימושי (באנגלית: Arthur Spiderwick's Field Guide to the Fantastical World Around You) הוא ספר פנטזיה משנת 2003 שנכתב על ידי טוני דיטרליצי והולי בלק ואויר על ידי טוני דיטרליצי. הוא הספר הראשון בסדרת עלילות ספיידרוויק. הספר ראה אור בארצות הברית בהוצאת סיימון אנד שוסטר ב-2003 ובישראל בהוצאת מטר בשנת 2004, והפך במהירות לרב מכר בישראל. בשנת 2008 יצא סרט המבוסס על ספר זה ועל ספרי ההמשך שלו. יחד עם הסרט יצא משחק וידאו המבוסס גם הוא על הסדרה.

== עלילה ==
ג'ארד, סיימון, מאלורי ואמם עוברים לאחוזה שקיבלו מלוסינדה (דודתם של אמם) שם הם מגלים עולם שלם של יצורים קסומים ושונים בשבילם, ועומדים בפני דילמה קשה. הכל התחיל כאשר ג'ארד מוצא את המדריך השימושי ומתחיל לקרוא בו, בעקבות כך נעצוץ העוזרן מתחיל להציק לו. לאחר כמה זמן הוא משכנע את סיימון לחקור איתו והם מוצאים פתק בעליית הגג. במהלך הסיפור הם פוגשים עוזרן (בראוני) בשם נעצוץ שעוזר להם במהלך הסיפור.

בפתק של ארתור ספיידרוויק שמצאו ג'ארד וסיימון נכתב:

"על הרי אררט תוכל למצוא<br>
את סודי למין האנושי כולו<br>
בין אמת לשקר אין הבדל<br>
על כן בקרוב מתהילתי תתפעל<br>
מעלה מעלה ושוב אל על<br>
חבר יקר, שיהיה במזל"<br>

== קישורים חיצוניים ==
* [http://knafaim.cet.ac.il/pages/chapter.asp?id=611 הפרק הראשון בספר הראשון "מדריך שימושי"]
* [https://web.archive.org/web/20030724073111/http://spiderwick.com/ האתר הרשמי של סדרת הספרים]
* [http://www.diterlizzi.com/ האתר הרשמי של מחבר ומאייר הספרים טוני דיטרליצי]
* [http://www.blackholly.com/ האתר הרשמי של מחברת הספרים הולי בלק]

קטגוריה:ספרי ילדים ונוער
קטגוריה:ספרי פנטזיה
קטגוריה:ספרי 2003
קטגוריה:ספרי הוצאת מטר
קטגוריה:ספרי הוצאת סיימון אנד שוסטר
רוני מאנה

רוני מאנה (נולד ב-18 במאי 1958) הוא מתווך נדל"ן ואיש עסקים ישראלי.

== ביוגרפיה == 
מאנה גדל בשכונת התקווה, כבן שלישי למשפחה בת חמישה אחים ואחיות. החל את דרכו העסקית בנדל"ן, והיה שותף בבעלות על מועדון הסינרמה. חלק מפרסומו הראשוני הגיע בשל מערכות היחסים שניהל עם מלכות היופי של ישראל בהן שמעונה הולנדר, הילה קלמן וימית נוי, ונישואיו בינואר 1990 לניקול הלפרין, מלכת היופי של ישראל לשנת 1989. ב-2003 התגרשו השניים, ובמסגרת הליך הגירושים טען מאנה שנקלע לקשיים כלכליים, והגיש בקשה לפשיטת רגל והקפאת הליכים נגדו.

בשנים הבאות עסק בתיווך בעסקאות נדל"ן גדולות וביסס את מעמדו כמתווך בולט. בשנת 1998 החל לפעול גם מחוץ לישראל בלונדון ובפריז. בשנת 2012 נחשף כי הוא עושה את עסקיו בלונדון, רכישה ותיווך של נדל"ן מסחרי ונכסי דיור בבריטניה תוך שימוש בחברות במקלטי מס.

ב-2005 תיווך במכירת "אזורים" מנוחי דנקנר לשעיה בוימלגרין תמורת 320 מיליון דולר. לאחר מכן תיווך במכירת חברת "אוסיף", בית ההשקעות "גילאון" ורשת "טיב טעם" לארקדי גאידמק. מאנה הגיש נגדו תביעה של 21 מיליון שקל על דמי תיווך שלא שולמו 
, ועל ביטול עסקת "טיב טעם". השנים חתמו לבסוף על הסכם פשרה, אך עורך הדין שתיווך בפשרה תבע ממאנה 8 מיליון שקל על שכר טרחה שלא שולם.

באפריל 2007 תיווך בין איש העסקים אלפרד אקירוב לג'קי בן זקן ואברהם נניקשווילי, למכירת קניון השרון בנתניה (עסקה שלא יצאה לפועל). בנוסף תיווך בעסקת המכירה של קניון ארנה הרצליה תמורת 546 מיליון שקל לבן זקן ונניקשווילי.

לקראת עונת הספורט 2007/08 הגיע מאנה להסכם עם איש העסקים לוני הרציקוביץ' על רכישת קבוצת מכבי תל אביב, אך העסקה התפוצצה. 

בשנת 2009 ערך חגיגת בר מצווה לבנו סער שבה השתתפו כ-1,500 אורחים ובהם אנשי תקשורת, אנשי עסקים בכירים ואנשי שלטון. האירוע עורר ביקורת בחלק מכלי התקשורת והוגדר בעיתון דה מרקר כ"חגיגת הון שלטון".

בשנת 1997, בעקבות פרסומים שליליים בתקשורת על התנהלות אשת ראש הממשלה שרה נתניהו, שכר מאנה מטוס קל שנשא את הכיתוב: "שרה נתניהו, היי חזקה, העם אתך". מאנה הוזמן לבית הזוג והפך לחברם הקרוב. בשנת 2009 נותק הקשר ביניהם, לאחר שמאנה נחשד על ידם כי הוא קשור לתביעה שהגישה עוזרת הבית של משפחת נתניהו ליליאן פרץ נגד שרה נתניהו. בהמשך הפך מאנה למבקר חריף של התנהלות משפחת נתניהו.

בשנת 2010 נחקר בחשד להעלמת מס מדמי התיווך שקיבל ממכירת חברת "גילאון" לגאידמק ב-2007. הוא נעצר ושוחרר בתנאים מגבילים. בשנת 2016 נסגר התיק מחוסר ראיות.

בשנת 2014 תבע דמי תיווך בסך 11 מיליון ש"ח מ"תנובה" ומבעליה לשעבר, קרן אייפקס ומבטח שמיר, בגין העסקה למכירת השוק הסיטונאי. תביעתו נדחתה והוא חויב לשלם לנתבעים 650 אלף ש"ח הוצאות משפט.

במאי 2016 תיווך בעסקה למכירת קניון ארנה הרצליה ל"קרן ריאליטי" תמורת 335 מיליון שקל. אחרי המכירה תבע מאנה את ג'קי בן זקן ואברהם נניקשווילי על תשלום דמי תיווך בסך 6 מיליון שקל, שכביכול הייתה חייבת לו על המכירה.

==חיים אישיים==
בשנת 1990 נישא לניקול הלפרין, ולשניים בן ובת. ב-2003 הם התגרשו. 

בשנת 2011 נישא בשנית לדוגמנית וסגנית מלכת היופי לשעבר ג'ני צ'רוואני (משתתפת העונה השביעית של תוכנית המציאות "הישרדות"). ב-2013 נולדה לזוג בת. ב-2018 נולדה לזוג בת נוספת. השניים נפרדו בפברואר 2020 והתגרשו בינואר 2024.

==קישורים חיצוניים==

* 
* 
* 
* 
* 
* [http://www.youtube.com/watch?v=Ke7xAq0qzxg פיני גרשון מארח את רוני מאנה], באתר YouTube

==הערות שוליים==

קטגוריה:אנשי עסקים ישראלים
קטגוריה:מתווכי נדל"ן ישראלים
קטגוריה:ישראלים שנולדו ב-1958
אנדרטת הרוכבים

אנדרטת הרוכבים (אנגלית: Mounted Memorial) היא אנדרטה הניצבת בקנברה, בירת אוסטרליה ומוקדשת לזכרם של חיילי יחידות הפרשים של אוסטרליה וניו זילנד, שנפלו בקרבות בסיני, בארץ ישראל ובסוריה במלחמת העולם הראשונה. אנדרטה זו היא הראשונה שהוצבה בטור האנדרטאות המזרחי בשדרת המצעדים אנזא"ק, השדרה הטקסית של העיר.

== מבנה ==
האנדרטה כוללת פסל ברונזה הניצב על כן. הוא מתאר סוס פרשים הנפגע וכורע תחתיו, כשרוכבו יורד או נופל ממנו, ורוכב אחר וסוסו הבאים לעזרתו משמאל. שני הפרשים פוסלו כלבושים במדי הפרשים האוסטרלים במלחמת העולם הראשונה. 

לוח הזיכרון על גבי האנדרטה מעיד כי הפסל המקורי שבה היה חלק מאנדרטה שהוצבה בפורט סעיד שבמצרים בשנת 1932. הפסל הוקדש לזכר חללי הפרשים הקלים האוסטרלים, הרובאים הרכובים של ניו זילנד, גיס הגמלים האימפריאלי וחיל התעופה האוסטרלי, שנפלו בשנים 1916-1919 במצרים, ארץ ישראל וסוריה. הוא ניזוק ללא תקנה במהלך משבר תעלת סואץ בשנת 1956 ושבריו הובאו לאוסטרליה. שני העתקים ממנו נוצרו ואחד מהם הוצב בשנת 1964 על גבי בסיסו המקורי של הפסל בעיר אולבני שבמערב אוסטרליה. ההעתק האחר הוצב בשדרת אנזא"ק. הוא נחנך ב-19 באפריל 1968 על ידי ראש ממשלת אוסטרליה דאז, ג'ון גורטון. 

לוח זיכרון נוסף בסמוך לאנדרטה מנציח את שירותו בכוח האימפריאלי האוסטרלי של גנרל סר הנרי ג'ורג' שובל. הוא פיקד על בריגדת הפרשים הקלה ה-1 ועל הדיוויזיה האוסטרלית ה-1 במהלך מערכת גליפולי ב-1915. בהמשך פיקד על דיוויזיית אנזא"ק הרכובה ועל הגיס הרכוב המדברי בקרבות בסיני, ארץ ישראל וסוריה.

טקסי זיכרון נערכים ליד האנדרטה מדי שנה ביום אנזא"ק וכן ב-31 באוקטובר – יום השנה להסתערות הפרשים האוסטרלים על באר שבע ב-1917.

==ראו גם==
*המרכז להנצחת חיילי אנז"ק בבאר שבע
*פארק החייל האוסטרלי
*תמונת מתקפת הפרשים בקרב באר שבע

== קישורים חיצוניים ==

רוכבים
קטגוריה:קנברה: מבנים
רוכבים
קטגוריה:הזירה המזרח תיכונית במלחמת העולם הראשונה
Kisses on the Bottom

Kisses on the Bottom (בעברית: נשיקות בתחתית) הוא אלבום האולפן ה-15 של פול מקרטני. האלבום מכיל גרסאות כיסוי שונות לשירי פופ נודעים בתוספת שני שירים מקוריים של מקרטני: "My Valentine" (בהשתתפות אריק קלפטון), ו-"Only Our Hearts" (בהשתתפות סטיבי וונדר).

הווידאו קליפ לשיר "My Valentine" שוחרר באפריל 2012, ומופיעים בו השחקנים ג'וני דפ ונטלי פורטמן.

האלבום יצא לראשונה לשווקים ב-6 בפברואר 2012 בבריטניה וב-7 בפברואר בארצות הברית. האלבום הגיע למקום ה-3 במצעד האלבומים של בריטניה, למקום וה-5 במצעד האלבומים האמריקני.

במסגרת קידום האלבום מקרטני ביצע את השיר "My Valentine" בטקס פרסי גראמי של שנת 2012 יחד עם דיאנה קראל וג'ו וולש.

== שירי האלבום ==
# I'm Gonna Sit Right Down and Write Myself a Letter
# Home (When Shadows Fall)
# It's Only a Paper Moon
# More I Cannot Wish You
# The Glory of Love
# We Three (My Echo, My Shadow and Me)
# Ac-Cent-Tchu-Ate the Positive
# My Valentine
# Always
# My Very Good Friend the Milkman
# Bye Bye Blackbird
# Get Yourself Another Fool
# The Inch Worm
# Only Our Hearts

==קישורים חיצוניים==

קטגוריה:אלבומי פול מקרטני
קטגוריה:אלבומים באנגלית
קטגוריה:אלבומי גרסאות כיסוי
קטגוריה:זוכי פרס גראמי לאלבום הפופ הווקאלי המסורתי הטוב ביותר
אלחנן הלפרן

אלחנן הלפרן (19 בנובמבר 1914 – 6 באפריל 1995) היה צייר ומורה לציור ישראלי. פעיל הלח"י וברית הבריונים בצעירותו. יו"ר אגודת הציירים והפסלים בישראל בשנים 1967-1963.

==קורות חיים==
[[לוחית זיכרון על ביתו של אלחנן הלפרן ברח' יהודה המכבי 1 בתל אביב, שנקבעה ב-1 באפריל 2012]]
הלפרן נולד בעיירה גוֹניוֹנְדְז (Goniądz) שבפולין ב-1914, ועלה לארץ ישראל, לתל אביב, עם משפחתו, בשנת 1921. למד בבית ספר יסודי "תחכמוני" ואחר כך ב"תיכון אליאנס", שניהם בתל אביב. כבר בתקופה זו החל לצייר כאוטודידקט. בשנת 1932 החל ללמוד בסמינר בית הכרם בירושלים, שם השתתף בכיתת ציור של אהרן שאול שור.

בשנת 1933, בן 19 הצטרף הלפרן ל"ברית הבריונים" ובהמשך היה לאחד מלוחמי הלח"י. כחבר הלח"י הוא אף נכלא במחנה המעצר בלטרון ואחר כך בכלא עכו.

בין השנים 1948-1945 שימש כעורך לילה בביטאון האצ"ל, "חרות".

בשנת 1950 החל לעבוד ב, שם המשיך במשך כעשרים וחמש שנים, עם הפסקות קצרות כאשר שימש כשליח מטעם הסוכנות היהודית בתוניס וכשנסע לפריז, צרפת, ב-1953, להשתלם בציור. כשחזר מפריז היה ממקימי "קבוצת העשרה", שניסתה דרך אלטרנטיבית לציור המקומי, מול קבוצת אופקים חדשים, שדגלה בציור אוניברסלי ומופשט.

ב-1960 זכה בפרס דיזנגוף.

בין השנים 1967-1962 כיהן כיו"ר אגודת הציירים והפסלים בישראל ובין השנים 1967-1963 היה חבר נבחר בוועד הציירים הבינלאומי שעל יד אונסק"ו.

ב-1975 פרש מעבודתו במרכז החקלאי והתמסר לציור.

הוא לימד ציור במדרשה לאמנות ברמת השרון ובמכון אבני. עבד בטכניקות האקוורל והשמן וצייר בעיקר ציורי נוף של ארץ ישראל.

==לקריאה נוספת==
* אלחנן הלפרן; עריכה והפקה: רמי הלפרן; תצלומים: רובין טרי, ישראל: המשפחה, 1997. (יצא לאור לזכרו על ידי בניו ובנותיו: רמי הלפרין, לאה שחם, ציפי שפירא ואפי הלפרין.)

==קישורים חיצוניים==
* 
* 
* [https://www.tel-aviv.gov.il/Visitors/ArtCulture/Artistcommemorativefiles/%D7%90%D7%9C%D7%97%D7%A0%D7%9F%20%D7%94%D7%9C%D7%A4%D7%A8%D7%9F.pdf אלחנן הלפרן], באתר עיריית תל אביב-יפו

==הערות שוליים==

קטגוריה:ישראלים ילידי פולין
קטגוריה:ציירים ישראלים
קטגוריה:מורים לציור בישראל
קטגוריה:זוכי פרס דיזנגוף
קטגוריה:ראשי אגודת הציירים והפסלים
קטגוריה:קבוצת העשרה
קטגוריה:אנשי העלייה השלישית
קטגוריה:בוגרי המכללה האקדמית לחינוך ע"ש דוד ילין
קטגוריה:אמנים ואנשי רוח שהונצחו בתל אביב-יפו
קטגוריה:חברי ברית הבריונים
קטגוריה:לוחמי הלח"י
קטגוריה:ישראלים שנולדו ב-1914
קטגוריה:ישראלים שנפטרו ב-1995
Hard coding

בתכנות, hard coding (הארד קודינג; בתרגום מילולי: "תכנות נוקשה") היא הכללה ישירה בקוד המקור או בקובץ ההרצה של התוכנית, של מה שעשוי להחשב (אולי רק בדיעבד), כמה שנכון יותר שיתקבל בצורה של נתוני קלט או דרך קובץ קונפיגורציה; או השימוש בנתונים קבועים מראש, במקום לקבל את הנתונים ממקורות חיצוניים.

Hard coding נחשב ל-anti-pattern - שיטת עבודה הנחשבת כלא יעילה או לא פרודוקטיבית (בניגוד ל-design pattern). שימוש ב-hard coding דורש לשנות את קוד המקור בכל פעם שרוצים לשנות את נתוני הקלט, בעוד שלמשתמש הקצה כנראה יהיה נוח יותר לשנות פרטים מסוג כזה בדרך שונה, מחוץ לתוכנית עצמה.

לעיתים נדרש שימוש ב-hard coding. ייתכן שמתכנת יידרש לשחרר גרסת תוכנה עוד לפני שהספיק לפתח ממשק משתמש דינמי, ואז הוא יוציא גרסת תוכנה שכוללת hard coding. בדרך כלל זהו פתרון זמני לטווח קצר, אבל הוא מאפשר לספק קוד בתנאיי לחץ זמן. מאוחר יותר יבוצע soft-coding, מה שיאפשר למשתמש הקצה להעביר לתוכנה פרמטרים ובכך להשפיע על תוצאות הריצה שלה.

== דוגמאות ==
לדוגמה, במקרה והתוכנית עושה שימוש במחרוזת המציינת את המיקום של קובץ שהתוכנית עושה בו שימוש, ניתן להימנע מ-hard coding של נתיב לקובץ מסוים, על ידי יצירת משתנה בשם <code>filePath</code>, ולאפשר למשתמש לקבוע את הערך שלו על ידי שימוש בחלון "עיון..." (browse for file), המאפשר לו לבחור את הקובץ.

במקרים רבים, ערך hard-coded יחיד, כמו גודל של מערך, עשוי להופיע כמה פעמים בקוד המקור של התוכנית. ערך כזה מכונה "מספר קסם". לעיתים קרובות זה יכול לגרום לבאגים בתוכנה במידה ומשנים חלק מהמופעים של הערך הזה, אבל לא את כולם. באג כזה קשה לאיתור והוא עשוי להישאר בתוכנית לאורך זמן. בעיה דומה יכולה להגרם אם אותו ערך hard-coded משמש כערך עבור יותר מפרמטר אחד. לדוגמה, הגדרה של מערך בגודל 6, ואורך מינימלי של מחרוזת של 6 תוים. מתכנת עשוי בטעות לשנות את כל המופעים של הערך (לעיתים קרובות על ידי שימוש באפשרות "חפש-והחלף" של עורך הטקסט), מבלי לבדוק בקוד כדי לראות מה השימוש שנעשה בכל אחד מהמופעים של הערך. ניתן להימנע משתי השגיאות על ידי שימוש בקבועים (constants), המשייכים שמות לערכים, ואז להשתמש בשמות של הקבועים בכל פעם שעושים שימוש באותו ערך בקוד.

כתוביות מובנות בסרט גם נקרא hardcoded subs.

== ראו גם ==
* מספר קסם (תכנות)

קטגוריה:תכנות
מסלסל חמאה

מסלסל חמאה
חמאה שסולסלה באמצעות מסלסל חמאה.
מסלסל חמאה הוא כלי מטבח המיועד לגלף חמאה מסולסלת מגוש חמאה על מנת להגישה בצורה נוחה ודקורטיבית למטרת מריחה על לחם או מאפה אחר. 

סלסול החמאה הוא אלמנט דקורטיבי בלבד, ומטרתו להגיש חמאה המיועדת למריחה בצורה נאה יותר מאשר הגשת קוביות חמאה למטרה זו.

הכלי משמש גם ליצירת גילופי שוקולד או שעווה. 

להקלה על השימוש, החומר המיועד לגילוף צריך להיות קר, ואת הכלי טובלים במים חמים. 

==ראו גם==
* סכין חמאה

קטגוריה:כלי עבודה במטבח
קטגוריה:חמאה
מקלף

סוגי קולפנים. משמאל קולפן לקנשייר, במרכז קולפן אוסטרלי.
קולפן "אקונום" [[צרפתי.]]
קולפן תפוחי אדמה ניצב.
מַקְלֵף או קולפן הוא כלי מטבח המשמש לקילוף ירקות ופירות. הכלי בעל ידית העשויה לרוב פלסטיק אך גם עץ או מתכת, ובחלקו העליון של הכלי להב מתכת המשמש לקילוף הקליפה של הפרי או הירק.

הכלי משמש בעיקר לקילוף ירקות קשים כגון מלפפונים, גזרים ותפוחי אדמה ופירות קשים כגון תפוחי עץ ואגסים.

קולפן עשוי גם לשמש להכנת עיטורי מזון, כגון סלילי קליפת פרי הדר כעיטורי קוקטייל.

==סוגי קולפנים==
הקילוף בקולפנים ידיים מתבצע על ידי העברת הקולפן לאורך הפרי או הירק, ולאחר מכן סיבובו של הפרי והירק על מנת לקלף רצועה נוספת מהקליפה. בצורה זו מקלפים בכל מעבר רצועה אחת (לרוב ברוחב של כסנטימטר אחד), דבר הדורש מספר מעברים לרוחבו של הפרי או הירק כתלות בעוביו.

בקולפן מסוג לנקשייר (Lancashire), בקולפן אוסטרלי ובקולפן צרפתי מסוג "אקונום" (Econome), הסכין מהווה המשך לידית, בדומה לסכין מטבח רגילה. על מנת לעשות שימוש בקולפן זה יש להטות את הקולפן על מנת שיהיה ניצב לירק. בקולפן בצורת האות Y, הסכין נמצא בין שתי זרועות האות Y, והקילוף מתבצע כאשר הקולפן מקביל לירק או הפרי ולא בניצב לו.

בקולפן שווייצרי מסוג "גצה" (götze), ניתן לקלף את הפרי/ירק מלמטה למעלה וגם מלמעלה למטה, זאת בזכות השן השווייצרית הכפולה.

בקולפן ניצב, הקולפן מונח על השולחן, והפרי או הירק מסובבים באמצעות ידית, כאשר הסכין מהווה חלק מהמתקן המוצב.

==ראו גם==
* מסלסל חמאה

==קישורים חיצוניים==

קטגוריה:כלי עבודה במטבח
דוראפור

דּוּרַאפּוֹר (באנגלית: Durapore) הוא חומר חבישה רפואי בצורת גליל דביק של בד בסגנון משי חזק וקשיח. באנגלית הוא מוכר בעיקר בשם הגנרי שלו הוא silk tape.

== שימושים ==
הדוראפור, בשונה מהמיקרופור, הוא דביק, חזק וקשיח יותר ואינו ניתן לחיתוך בקלות יחסית למיקרופור. הדוראפור מתאים יותר למקרים בהן צריך הידוק חזק ועמידות בפני לחץ (לעומת המיקרופור שאינו עמיד בפני לחץ).
ללא לטקס, והיפואלרגני. קיימים גדלים שונים לדוראפור: החל מ-0.5 ועד 3 אינץ'. כמו מוצרי חבישה רבים המצויים בבתי חולים הוא נקי אך לא סטרילי, והחברה מציעה להפוך אותו לסטרילי בעזרת אתילן אוקסיד, חומר אורגני המשמש בין היתר לחיטוי של ציוד רפואי. לדורפור חיי מדף של 5 שנים בתנאים נאותים.

==היסטוריה==
הדורפור בדומה למיקרופור, הומצא לראשונה במאה הקודמת על ידי חברת 3M, ומאז זכה להצלחה רבה ברחבי העולם והפך לאחד ממוצרי היסוד בחבישה. כיום, מייצרות חברות רבות ברחבי העולם את הדוראפור תחת שמות אחרים; בישראל אין חברה המיצרת דוראפור והחומר מיובא מִחוץ לארץ.

==אטימולוגיה ==
משמעות השם דוראפור (Durapore), הוא הלחמה של המילים הלטיניות דורה (קשיח) פור (נקב). מכיוון שהוא סרט הדבקה קשיח ונושם כמו שאר אחיו במשפחת סרטי ההדבקה בטכניקת הנקבובים הזעירים (ראו מיקרופור למשל) המאפשרים לעור לנשום וכן מאפשרים להתאיידות של רטיבות ולחות.

==הערות שוליים==

קטגוריה:ציוד רפואי
קטגוריה:ציוד עזרה ראשונה
קרקס האחים רינגלינג וברנום את ביילי

ממוזער
כרזה של קרקס האחים רינגלינג, 1899
כרזה של קרקס ברנום וביילי: "ההצגה הגדולה בעולם" 1900
קרקס האחים רינגלינג וברנום את ביילי הייתה חברת קרקס אמריקאית ששווקה כ"המופע הגדול בעולם". החברה הוקמה ב-1919 על ידי מיזוג הקרקס של ג'יימס אנתוני ביילי ופי. טי. ברנום עם "קרקס האחים רינגלינג". 

האחים רינגלינג קנו את קרקס ברנום וביילי ב-1907 והפעילו את שני הקרקסים בנפרד, עד שמיזגו אותם ב-1919.

ב-1944 עלה באש אוהל הקרקס בהרטפורד, קונטיקט. אסון שגבה את חייהם של 167 קרבנות, רובם נשים וילדים. ארבעה מעובדי הקרקס הורשעו בהריגה ומנהלי הקרקס שילמו עד 1954 סך של 5 מיליון דולר פיצויים לנפגעים.

הופעות הקרקס הוצגו באוהלים עד 1957, אז העביר הבעלים באותה עת, ג'ון רינגלינג נורת', את הופעות הקרקס לאתרים בעלי מושבים קבועים, כגון אצטדיוני ספורט. ב-1967 קנה את הקרקס אירווין פלד וב-1971 הוא מכר אותו למטאל, אך ב-1982 קנה אותו בשנית.

בינואר 2017 הודיעו מנהלי הקרקס כי עקב הוצאות התפעול הגבוהות, המאבק המתמשך בארגונים למען בעלי חיים ועוד, הקרקס יפסיק את פעילותו בחודש מאי.

קרקס זה היה מרכז עלילת הסרט "ההצגה הגדולה בתבל" (1952) בבימויו ובהפקתו של ססיל ב. דה-מיל עם בטי האטון וקורנל ויילד בתפקידים הראשיים כלולייני טרפז מעופף.

==קישורים חיצוניים==

* 
* 

== הערות שוליים ==

קטגוריה:קרקס
קטגוריה:ארצות הברית: תרבות
קטגוריה:חברות אמריקאיות
גי רו

גי רו (בצרפתית: Guy Roux; נולד ב-18 באוקטובר 1938 בקולמר, צרפת) הוא מאמן ושחקן כדורגל לשעבר שידוע בזכות התקופה הארוכה בה אימן את אוסר - 44 שנים ובזכות הצלחתו בהובלת הקבוצה הצנועה והחובבנית לאחת הבולטות בצרפת ובעולם כולו.

==ביוגרפיה==
רו שיחק באוסר מ-1952 וב-1961 מונה למאמן-שחקן כאשר הקבוצה הייתה בליגה השלישית בצרפת. רו הוביל אותה לגמר הגביע הצרפתי ב-1979 ולעלייה לליגת העל הצרפתית בכדורגל ב-1980. ההצלחה נמשכה כשהקבוצה זכתה באליפות בעונת וזכתה בגביע הצרפתי ארבע פעמים.<br />
בזירה הארופית זכתה אוסר בגביע האינטרטוטו ב-1997 והגיעה לחצי גמר גביע אופ"א ב-1993.

רו נודע בכישרונו למצוא שחקנים צעירים בעלי פוטנציאל ולהפוך אותם לכוכבים גדולים שנמכרו לקבוצות גדולות באירופה ושיחקו בנבחרת צרפת, כדוגמת אריק קאנטונה, לורן בלאן, ג'יבריל סיסה ופיליפ מקסס.

ב-1999 זכה רו בתואר אביר בלגיון הכבוד, אותו קיבל מידי נשיא צרפת ז'אק שיראק וב-2008 קודם לדרגת קצין במסדר.

ב-2000 הוענק לרו פרס נשיא אופ"א על תרומתו לכדורגל באירופה.

לאחר 44 שנות אימון, הוא פרש ביוני 2005 והוחלף על ידי ז'אק סנטיני. הוא חזר מהפרישה לזמן קצר כאשר ביוני 2007 חתם על חוזה אימון לשנתיים בקבוצת לאנס. לאחר חודשיים, באוגוסט 2007 הוא התפטר לאחר ארבעה משחקים בלבד ללא ניצחון.

==קישורים חיצוניים==

==הערות שוליים==

קטגוריה:קשרי כדורגל צרפתים
קטגוריה:כדורגלנים צרפתים
קטגוריה:כדורגלני אוסר
קטגוריה:מאמני כדורגל צרפתים
קטגוריה:מאמני אוסר
קטגוריה:זוכי פרס נשיא אופ"א
קטגוריה:מקבלי אות לגיון הכבוד
קטגוריה:צרפתים שנולדו ב-1938
דניאל האנן

דניאל האנן (באנגלית Daniel Hannan, נולד ב-1 בספטמבר 1971) הוא עיתונאי, סופר ופוליטיקאי בריטי, חבר המפלגה השמרנית, המכהן בפרלמנט האירופי כנציג דרום-מזרח אנגליה.

==תולדות חייו==
האנן נולד בחווה של הוריו ליד לימה, פרו, לאב ממוצא אירי ולאם סקוטית. הוא גדל בפרו וערך ביקורים תכופים בחוות הכותנה של משפחתו בסנטה קרוס, בוליביה. את השכלתו האקדמית רכש באנגליה. במהלך לימודיו היה פעיל בתא המפלגה השמרנית באוקספורד, בו פעל למען "בריטניה עצמאית" כנגד הגברת הכפיפות של בריטניה לאיחוד האירופי. בספטמבר 1992 הוביל האנן הפגנה נגד פסגה כלכלית בבאת' שזכתה לתהודה רבה. לטענתו, ההפגנה הובילה לפרישת בריטניה ממערכת תאום שערי המטבע של האיחוד האירופי. בשנת 1996 הוא החל לעבוד בדיילי טלגרף. בשנת 1997 הוא היה לעוזר וכותב נאומים של מייקל הווארד ובהמשך היה כותב נאומים של ויליאם הייג. בשנת 1999 נבחר לפרלמנט האירופי. הוא כיהן בוועדת הדיג ובמשלחת ליחסים עם אפגניסטן. בשנים 2004 ו-2009 הוא נבחר מחדש עם רמת תמיכה גבוהה.

==עמדות==
האנן מתנגד לאיחוד האירופי ופעל רבות למניעת חיזוק סמכויותיו כלפי המדינות החברות בו. הוא דרש להעמיד את אמנת ליסבון למשאלי עם במדינות האיחוד וקרא למצביעים להצביע נגדה. האנן תומך במדיניות של שוק חופשי ומתנגד למדיניות של מדינת רווחה. בשנת 2011 יצא לאור ספרו "הדרך החדשה לשעבוד: מכתב אזהרה לאמריקה", בעקבות ספרו של פרידריך האייק "הדרך לשעבוד" מ-1944.

האנן יצא כנגד המימון של האיחוד האירופי לפלסטינים וטען שהמימון מאריך את הסכסוך. במהלך ביקור בישראל ב-2010 אמר:
:"ישראל היא הדוגמה המובהקת של העיקרון הלאומי; כלומר, של השאיפה של כל עם למדינה משלו. האיחוד האירופי, בניגוד לכך, מתבסס על הרעיון כי נאמנות לאומית היא שרירותית, ארעית ובסופו של דבר מבישה. בעצם קיומה, ישראל מערערת את ההצדקה האינטלקטואלית לאחדות אירופית".

==קישורים חיצוניים==

* 

==הערות שוליים==

קטגוריה:חברי הפרלמנט האירופי
קטגוריה:חברי המפלגה השמרנית (הממלכה המאוחדת)
קטגוריה:כותבי נאומים
קטגוריה:בריטים שנולדו ב-1971
ברגה (עיר מדינה)

בַּרגַה (בתעתיק מכתבי אל עמארנה: בַּרגַ) הייתה עיר-מדינה בתקופת אל-עמארנה במאה ה-14 לפנה"ס. העיר שכנה כנראה באזור דרומית מערבית לעיר חלב שבסוריה של היום. העיר מוזכרת במכתבי אל-עמארנה ובהסכם שלום שארגן מורשיליש השני מלך באימפריה החתית.

במכתבי אל-עמארנה ברגה מוזכרת במכתב א"ע 57. האזכור מתייחס ל"מלך ברגה". ממכתב זה נמצא רק שבר. הלוח עליו נכתב המכתב הוא באיכות ירודה קטוע מאוד, ומוזכרים בו בנוסף: אַכִּיזִי מושל קַטנַה, פּוּחוּר שהיה נציב מצרי שהיה עוין את ריבהדה מושל גבל, שוּמיִתִּי שהיה סוכן מצרי באלשיה וסוריה והיה מעורב בסחר שהתקיים בין מצרים לאלשיה והעיר תוּנִיפּ שהייתה עיר במרכז סוריה, מקומה המדויק של העיר לא זוהה. בשכנות לממלכת ברגה שכנו ערי מדינה נוספות המופיעות גם הן במכתבי אל-עמארנה כמו נוּעַ'שֶׂה (Nuhašše) ונִיִי (Niya ) ועוד.

אזכור של המונח "ארץ הברגה" מופיע בהסכם שערך מורשיליש השני שמלך בתחילת המאה ה-13 לפנה"ס בין טוּפּ-תֶשוּבּ (Tuppi-Teshub) שליט ממלכת אמורו ושליט כרכמיש (עיר חשובה ששכנה באזור גבול סוריה וטורקיה של היום). בהסכם יש התייחסות למלך של עיר מארץ ברגה.
==הערות שוליים==

קטגוריה:מקומות במכתבי אל-עמארנה
קטגוריה:סוריה: היסטוריה
רוקסן דוסון

רוקסן דוסון (שמה המלא באנגלית: Roxann Dawson; נולדה ב-11 בספטמבר 1958) היא שחקנית, מפיקה ובמאית אמריקאית, המוכרת בעיקר כב'לאנה טורס מסדרת הטלוויזיה "מסע בין כוכבים: וויאג'ר".

==קריירה==
===משחק===
בשנת 1980 קיבלה דוסון תואר שני מאוניברסיטת קליפורניה בברקלי. העבודה המקצועית הראשונה שלה כשחקנית הייתה בהפקה של "שורת המקהלה" בברודוויי. היא המשיכה בקריירת במהלך שנות ה-80 ושנות ה-90, כאשר מדי פעם הופיעה בתפקיד קטן בקולנוע או בטלוויזיה.

בשנת 1994 דוסון החלה לגלם את דמותה של ב'לאנה טורס, המהנדסת החצי-אנושית חצי-קלינגונית בסדרת הטלוויזיה "מסע בין כוכבים: וויאג'ר", תפקיד אותו גילמה במשך כל שבע עונות התוכנית. עבור עבודתה בתוכנית הזאת, היא קיבלה מועמדויות לפרס אלמה שלוש שנים ברציפות (1998-2000), ובשנת 2001 קיבלה פרס אלמה על הישג מיוחד.

בין תפקידיה הטלוויזיוניים השונים כלולות הופעות בסדרות "Nightingales", "משמר המפרץ", "המפענחת", "Matlock", "Jake and the Fatman", "The Untouchables", "Any Day Now", "ללא עקבות", "The Lyon's Den", "The Division", הגרסה האמריקאית של "Coupling" וסדרת המדע הבדיוני "שבעה ימים". כמו כן היא העניקה את קולה לפרק של "מסע בין כוכבים: אנטרפרייז".

===בימוי והפקה===
בזמן עבודתה כשחקנית ב"מסע בין כוכבים: וויאג'ר", דוסון ביימה לראשונה את אחד מפרקי עונה 6 של הסדרה - "Riddles", ששודר בספטמבר 1999. מאוחר יותר, דוסון ביימה את החלק השני של הפרק הכפול "Workforce" בעונה 7 של סדרה זו, וכן מספר פרקים של "מסע בין כוכבים: אנטרפרייז".

כמו כן, היא ביימה פרקים של "מכושפות", "The O.C.", "Close to Home" (בו היא ביימה את שחקן מסע בין כוכבים קונור טריניר), "אבודים", ,גיבורים", "הות'ורן", "המפענחת", "פשע מן העבר", "Caprica" (בהפקת רונלד ד. מור, מפיק במסע בין כוכבים), "המנטליסט" ו-"טרמיי". בשנת 2010 היא ביימה את הפרק "Teacher and Pupils" של עונה 2 של הסדרה "שקר לי", ואת הפרק "On Tap" של עונה 2 של הסדרה "האישה הטובה". ב-2018 ביימה את הפרק השישי במספר של הסדרה "The Chi" ברשת שואוטיים.

דוסון שימשה כמפיקה בסדרות "Scandal", "Crossing Jordan" ו-"Cold Case".

בשנת 2019 ביימה את סרט הדרמה הנוצרי "Breakthrough" בבימוי בכורה לאחר שנים של בימוי סדרות טלוויזיה. 

בשנת 2023 ביימה את פרק הבכורה של סדרת הקומדיה השחורה "סיפור האימה של דולורס רואץ'" מבית אמזון פריים וידאו. 

בשנת 2024 ביימה שני פרקים מתוך סדרת המותחן והמד"ב "חומר אפל" <small>(אנ')</small> של רשת אפל TV פלוס. 

===כתיבה===
המחזה הראשון שכתבה דוסון, Passage Through the Heart, הועלה לראשונה בשנת 1997 באוניברסיטת מינסוטה. היא גם כתבה, ביחד עם דניאל גרהאם, טרילוגיה של רומני מדע בדיוני, Entering Tenebrea (), Tenebrea's Hope (), ו-Tenebrea Rising ( -03611-4).

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
ג'ניפר ליאן

ג'ניפר אן ליאן (באנגלית: Jennifer Ann Lien; נולדה ב-24 באוגוסט 1974) היא שחקנית אמריקאית הידועה בשל גילום דמותה של החייזרית קס בסדרה "מסע בין כוכבים: וויאג'ר".

==ביוגרפיה==
===ילדותה ונעוריה===
ליאן נולדה בפאלוס הייטס, אילינוי, הצעירה ביותר מבין שלושה ילדים. אמה, דלורס, הייתה מורה במכללה.

===קריירה===
הופעתה הטלוויזיונית הראשונה של ליאן הייתה כתאומים בפרסומת למסטיק. הופעתה הראשונה בסדרת טלוויזיה הייתה בשנת 1990, כאשר שיחקה תלמידת אקדמיה למוזיקה בפרק של "Brewster Place" בכיכובה של אופרה וינפרי. היא העניקה את קולה לגרסה בשפה האנגלית של "Baby Blood", סרט אימה צרפתי. ליאן גילמה את דמותה של האנה מור בסדרה "Another World" בשנת 1991.

בשנת 1993 היא לוהקה לתפקיד רואן בסדרה "Phenom", סיטקום בכיכובה של ג'ודית לייט (כוכבת "מי הבוס?"). באותה השנה היא השתתפה גם בהקלטה של אלבום הקומדיה של אדם סנדלר "They're All Gonna Laugh At You".

בשנת 1994 היא לוהקה לתפקיד קס בסדרה "מסע בין כוכבים: וויאג'ר". כשצוות ספינת החלל וויאג'ר מוצא עצמו תקוע במרחק של 70,000 שנות אור מהבית, הם נפגשים עם קס שעוזרת להם להציל כמה מחברי הצוות. לאחר מכן היא מצטרפת, יחד עם עמיתה ניליקס, אל הצוות. קס היה אוקמפה, גזע חייזרים בעלי תוחלת חיים של 8-9 שנים, למרות שבתנאים מסוימים, ידועים בני אוקמפה חריגים שהאריכו אפילו עד לגיל של 14 שנה. יש להם יכולת ללמוד במהירות גדולה, שאיפשר לה ללמוד רפואה במהירות ולעבוד עם הדוקטור ההולוגרפי.

ליאן עזבה את הסדרה בשנת 1997, במקביל לליהוקה של ג'רי ריאן כשבע מתשע. ליאן הופיעה בשני הפרקים הראשונים של העונה הרביעית, בהם הדמות שלה איבדה שליטה על היכולות העל-חושיים שלה. בדיעבד נחשף שכתיבת דמותה אל מחוץ לסדרה נבעה בין השאר מבעיות נפשיות והתמכרות.

לאחר שעזבה את "מסע בין כוכבים: וויאג'ר", ליאן הופיעה בסרט הקולנוע "אמריקה X", לצידו של כוכב "מסע בין כוכבים: חלל עמוק 9", השחקן אייברי ברוקס. היא הופיעה גם ב-"!SLC Punk", שם שיחקה את חברתו הפראית של דמותו של מתיו לילארד. היא גם העניקה את קולה לדמותה של ויטני המבוגרת, בסרט "מלך האריות 2: מלכות סימבה", וכן לדמותה של הסוכנת "L" במשך שלוש העונות הראשונות של "גברים בשחור: סדרת הטלוויזיה".

בשנת 2000 ליאן חזרה לגלם את דמותה של קס בפרק מיוחד של "מסע בין כוכבים: וויאג'ר" בשם "Fury". קס הזועמת חוזרת בזמן, בניסיון לשנות את אירועי העבר. לליאן הייתה תרומה לתסריט, אולם בהמשך היא ציינה כי הייתה מאוכזבת מהופעתה בפרק זה. למרות זאת, היא קיבלה בברכה את ההזדמנות לעבוד עם צוות השחקנים של התוכנית שוב.

===חיים אישיים===
ליאן נשואה לתסריטאי והבמאי פיל הוואנג; ילדם הראשון, ג'ונה, נולד ב-5 בספטמבר 2002. מאז לידתו של בנה, ליין פרשה מקריירת המשחק והקריינות; עם זאת, היא שימשה כמפיקה בסרט "Geek Mythology" משנת 2008, קומדיה שביים בעלה.

לאחר סיום לימודיה, התכוונה לעבוד כתזונאית.

במהלך העשור השני של המאה ה-21 הסתבכה ליאן מספר פעמים עם רשויות החוק. בין השאר נעצרה במספר אירועים נפרדים בגין התנגשות מכוונת עם רכב משטרה, תקיפה בנסיבות מחמירות, חשיפה מגונה בפני ילדים, 
התנגדות למעצר ועבירות תנועה שונות שהביאו לשלילת רישיונה.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
עמקו

עַמקוּ (גם עַמְקִי, במכתבי אל-עמארנה בתעתיק עַמְקֻ ו-עַמְקִ) היה אזור בדרום הבקאע בקעה במזרח לבנון. האזור מופיע במכתבי אל-עמארנה כ"ארץ עמקו", תוך התייחסות לערי המלך השוכנות באזור.

באזור שכנו מספר ערים, שהיו תחת שליטת מצרים בתקופת אל-עמארנה המאה ה-14 לפנה"ס. מושלי הערים נפגעו מניסיון ההשתלטות של האימפריה החתית, ומפעילותם של עזירו מממלכת אמורו, ואיתגמה מקדש שפעלו להתנתק ממצרים ולהסתפח כמדינות חסות של האימפריה החתית, תוך פגיעה בערי עמקו ושרפת הערים.
==מכתבי אל-עמארנה==
האזור מוזכר במכתבים א"ע 53, 140, 170, 174, 175, 176 ו-363. המכתבים שייכים למספר פרשות הנדונות במכתבים. מכתב 53 הוא מכתבו של אַכִּיזִי מושל קַטנַה, לאמנחותפ הרביעי מלך מצרים שניסה להישאר בחסות מצרים ולא להיכנע לשופילוליומש הראשון מלך האימפריה החתית, במכתבו הוא מתייחס למושלי ערים שכנות שנכנעו לשופילוליומש, תוך התייחסות גם לדַשַה מעמקו.

מכתבים 140 ו-170 שייכים לפרשת ניסיון ההשתלטות של עזירו מלך בממלכת אמורו על גבל. במכתב 140 מתלונן אילרפא מושל גבל למלך מצרים, על עזירו שפלש לצומור ואולסה שתיהן ערים בצפון חוף לבנון, ששכנו אחת ליד השנייה. ומתלונן שעזירו שלח את אנשיו אל איתגמה מושל קדש והתקיף את כל ארצות עמקו, ארצות המלך. במכתב 170, כותבים אחי עזירו אליו בהיותו במצרים ומספרים לו שהצבא החתי כבש את ארצות עמק עמקו.

מכתבים 174, 175, 176 ו-363 שייכים לפרשת איתגמה מושל קדש שכמו עזירו פעל כנגד האינטרסים של מצרים ונכנע למלך החתי. המכתבים הם מכתבי מושלי ערים שונות היושבים בעמקו למלך מצרים, והמתלוננים על פעילותו ועל כך שהעלה באש את ערי המלך. מכתב 174 הוא מכתבו של בִּיאֶרִי מושל חַשַבּוּ (אולי תל חַשבֶּה). מכתב 175 הוא מכתבו של אַילדַיַה מושל חַסִי (אולי תל חִזין מדרום לבעלבכ). מכתב 175 נכתב ממושל ששמו לא מופיע, הוא גם מבקש שמלך מצרים יישלח צבא סדיר כדי שיוכלו לשקם את ערי המלך שנשרפו והם יוכלו לגור בהם.

מכתב 363 (שנמצא מאוחר יותר באתרו), הוא מכתב שנמצא בשלמותו. זהו מכתבו של עַבּדִירִישֵה מושל עין-שַסִי למלך מצרים והוא נכתב משני צידי הלוח.

==הערות שוליים==

קטגוריה:בקאע
קטגוריה:מקומות במכתבי אל-עמארנה
קטגוריה:לבנון: היסטוריה
וידיאנים

וידיאנים (באנגלית: Vidiians) הם גזע בדיוני המופיע ביקום הבדיוני של זיכיון "מסע בין כוכבים", בעיקר בסדרת הטלוויזיה "מסע בין כוכבים: וויאג'ר", שמקום מושבם הוא רביע דלתא. הווידיאנים סובלים ממגפה נקרוזית הנקראת "Phage". מקורו של השם של המחלה הוא מהמילה היוונית phagein, שפירושו "לאכול". האיברים הפנימיים של אנשים הסובלים מ-Phage, למעשה, טורפים את עצמם.

==סקירה רפואית ותרבותית==
לווידיאנים יש טכנולוגיה רפואית הרבה יותר מתקדמת מאשר זו של צי הכוכבים, שכן הם חייבים כל זמן לבצע השתלות איברים על מנת להחליף את האיברים שלהם עם אחרים - לעיתים קרובות איברים שנגנבו - כדי להישאר בחיים. גופם נראה עשוי טלאים של עורות חייזרים שונים.

החל מפרק 5 של עונה 1 של "מסע בין כוכבים: וויאג'ר", הווידיאנים מתנגשים עם וויאג'ר וצוותה, בניסיונות שונים לגנוב את האיברים מהם. מאוחר יותר מתגלה כי האוכלוסייה הוידיאנית הכללית לא הייתה מודעת כלל לחטיפות האי-רצוניות של איברים, ידע שנשמר באופן הדוק על ידי השלטונות הוידיאניים. הווידיאנים אמרו שהם נאלצו לבצע פשיטות על איבריהם של גזעים אחרים מתוך ייאוש קיצוני, וכי לפני שה-Phage הכה בהם, הם היו גזע שקט ותרבותי של מדענים וחוקרים, בדומה לפדרציה.

וידיאנים הלוקים במגפת ה-Phage, לאחר שעברו השתלות איברים רבות; מתוך הפרק "Phage" של "[[מסע בין כוכבים: וויאג'ר", שנת 1995.]]
משום שמרבית הדמויות הוידיאניות שנראו במהלך הסדרה היו בשלבים מתקדמים של מחלת ה-Phage, הופעתם החיצונית הייתה טלאים של מי שעברו השתלות מרובות; יהיה זה נדיר מאוד לראות וידיאני בריא לחלוטין. וידיאני שכזה נראה פעם אחת בלבד במהלך הסדרה (כהולוגרמה), בפרק "Lifesigns".

השם הרשמי של הממשל הוידיאני הוא "אחווה וידיאנית" (Vidiian Sodality). וידיאני אשר מוטל עליו למצוא איברים להחלפה עבור חבר חולה או פצוע נקרא הונאטה (Honatta).

הפיזיולוגיה הקלינגונית התגלתה כעמידה ל-Phage ובאמצעות דגימות של רקמות קלינגוניות, מדענים וידיאנים מקווים למצוא טיפול למחלה; מאוחר יותר, בפרק "Think Tank" מהעונה החמישית של "מסע בין כוכבים: וויאג'ר", חייזר בשם קורוס יטען כי הקבוצה שלו מצאה תרופה ל-Phage.

==קישורים חיצוניים==

* [http://en.memory-alpha.org/wiki/Vidiian Vidiian] באתר Memory Alpha (ויקי מסע בין כוכבים)

קטגוריה:מסע בין כוכבים - גזעים
משה דוקטורי

משה דוקטורי (נולד ב-6 בספטמבר 1933) כיהן כיושב ראש המועצה האזורית גזר, יושב ראש רשות ניקוז "אילון-שורק", וחבר הנהלה במספר ארגונים ומוסדות ציבור.

== ביוגרפיה ==
נולד בירושלים למשפחה קשת יום, בן לרחל, עקרת בית ורחמים, נוטר שהתנדב לצבא הבריטי, במהלך מלחמת העולם השנייה, ופועל במפעל לייצור לבנים. דוקטורי למד בתלמוד תורה "מזרחי". כנער בתקופת המנדט יצא לפעולות מחתרתיות, אימוני קפא"פ ומטווחים במסגרת הגדנ"ע וההגנה ועבד במכירת עיתונים בירושלים. במלחמת השחרור סייע לכוחות הלוחמים בירושלים בהעברת מסרים בין עמדות ועם קום המדינה עבד במחלקת ההסברה של הסוכנות היהודית לארץ ישראל בירושלים. בשנת 1949 עלה לקרקע עם הוריו וחברי גרעין יעז"ק לחורבות הכפר הערבי אלבריה, והיה ממקימי מושב עזריה, שם מתגורר גם כיום. בשנת 1954 עבר הכשרת רכזי משקים. במקביל לעיסוקיו הציבוריים, מנהל דוקטורי במשך עשרות שנים משק חקלאי פעיל. כמו כן היה מחלוצי ייצור החשמל הסולארי בישראל.

דוקטורי התגייס לצה"ל בשנת 1951 ושירת בחטיבת הראל כלוחם ומפקד, והיה לחייל הראשון שהתגייס ממושב עזריה. במלחמת ששת הימים השתתף בקרבות לשחרור ירושלים וברמת הגולן. ביולי 1971 נפצע כאשר רכב הסיור שבו נהג עלה על מוקש ברפיח. על אף פציעתו והיותו נבחר ציבור המשיך להתנדב לשירות מילואים ביחידה קרבית עד לשנת 1985.

=== פעילות ציבורית ===
דוקטורי כיהן כחבר מליאת והנהלת מועצה אזורית גזר משנת 1953 ועד 1968, במקביל בשנת 1955 נבחר לחבר ועד ויו"ר ועד מושב עזריה וכיהן בתפקיד עד 1962, ובהמשך גם כמזכיר המושב. במקביל היה פעיל בהסתדרות הפועלים החקלאיים ומועמד ברשימת הבחירות המרכזית לוועידה החקלאית ברשימת מפא"י ובלתי מפלגתיים, בהמשך לבקשתו של סגן שר החקלאות בן ציון חלפון נתמנה למזכיר חוץ במושב גבעתי ואחר כך כמזכיר משמר השבעה. דוקטורי נבחר לשלוש קדנציות כיושב ראש מועצה אזורית גזר (1968–1980).

בשנים אלו חלו פיתוח ובנייה מואצת במועצה, נסללו כבישים, הותקנה תאורת רחובות, נבנו מועדונים, הוקמו בתי ספר יסודיים, ספרייה אזורית, מגרשי ספורט ומקלטים ציבוריים, הוקם בית העלמין האזורי, הוקמה תזמורת נוער אזורי והורחבו השירותים הקהילתיים במושבים ובקיבוצים של המועצה. עוד ביוזמתו החלו לפעול לראשונה קווי תחבורה ציבורית שנכנסו לתוך היישובים, והחל לראשונה פינוי אשפה מרוכז מהיישובים. בנוסף דוקטורי היה היוזם והמייסד של היישוב הקהילתי בית חשמונאי ובהמשך פעל להקמת היישוב כרמי יוסף וכן פעל להסדרת מעמד היישוב הקהילתי גני הדר, בנוסף יזם דוקטורי אימוץ של בה"ד 6 ובסיס משמר הגבול בבית חורון על ידי המועצה האזורית. במקביל כיהן כחבר הוועדה המקומית לתכנון ובניה "לודים", ויושב ראש "שדות גזר", אגודה שיתופית חקלאית לפיתוח אזור גזר.

לאחר סיום תפקידו כיהן דוקטורי כיושב ראש רשות ניקוז "אילון-שורק" (1980–1997). כן היה במשך שלושה עשורים חבר הנהלה באיגוד ערים לשירותי כבאות והצלה 'אילון' וגזבר האיגוד, תפקיד אותו מילא בהתנדבות. דוקטורי כיהן כיושב ראש ועדת הבחירות למועצה אזורית גזר בבחירות מוניציפליות בחמש מערכות הבחירות בשנים 2004, 2009, 2013, 2018 ו 2024.

==חיים אישיים==
נשוי לנועה (בת מינה וד"ר עמנואל לפין ונכדת ד"ר אבא לפין), ואב לחמישה ילדים. כלתו, יעל מיבר דוקטורי נרצחה בפיגוע ירי ב-1 בינואר 1998.

==הערות שוליים==

קטגוריה:ראשי המועצה האזורית גזר
קטגוריה:אנשי המושב
קטגוריה:אנשי היישוב ילידי הארץ
קטגוריה:ירושלים: אישים
קטגוריה:חיילי חיל השריון במלחמת ששת הימים
קטגוריה:מייסדי מושבים
קטגוריה:עובדי הסוכנות היהודית
קטגוריה:משמר השבעה: אישים
קטגוריה:עזריה: אישים
קטגוריה:ישראלים שנולדו ב-1933
אנתוני מונטגומרי

אנתוני דוויין מונטגומרי (באנגלית: Anthony Dwayne Montgomery; נולד ב-2 ביוני 1972) הוא שחקן קולנוע וטלוויזיה אמריקאי. הוא ידוע בעיקר בגין גילום דמותו של סג"ם טרוויס מייוות'ר בסדרת המדע בדיוני הטלוויזיונית של UPN "מסע בין כוכבים: אנטרפרייז" (סדרת הטלוויזיה בלייב אקשן החמישית בזיכיון "מסע בין כוכבים"). מונטגומרי הוא נכדו של מוזיקאי הג'אז וס מונטגומרי. הוא סיים לימודיו באוניברסיטת בול סטייט (Ball State) עם תואר בתיאטרון ודרמה. במשך זמן קצר לאחר סיום לימודיו, מונטגומרי ביצע מופעי סטנד-אפ, לפני שעזב לקליפורניה.

התפקיד הראשי הראשון שלו היה בפרודיית אימה בשם "Leprechaun: In the Hood" בשנת 2000. היה לו תפקיד חוזר בסדרת הטלוויזיה "Popular", לפני שלוהק בשנת 2001 ל"מסע בין כוכבים: אנטרפרייז". בשנת 2004 הוא חזר להופיע על הבמה, בלוס אנג'לס, בהפקת "Dutchman" מאת לירוי ג'ונס; כמו כן, הוא חזר להופעות סטנד-אפ. בקיץ 2005 הוא חזר לאינדיאנה, לככב בהפקה תיאטרלית לצורך גיוס כספים למטרות צדקה.

מונטגומרי הפיק תקליטור אחד מהמוזיקה שלו, "...What You Know About", הכולל ארבעה שירים שעוסקים בנושאים של "מסע בין כוכבים". הוא מתארח באופן קבוע בכנסי מעריצים של "מסע בין כוכבים". מונטגומרי הוא תלמיד נלהב של אמנויות לחימה, ומתרגל הפקידו. הוא גם למד קוגה ריו נין ג'וטסו. בחודש אפריל 2007 אנתוני מונטגומרי חתם עם חברת תקליטים המבוססת בגרמניה. אלבום הבכורה שלו בהיפ הופ, ".A.T", שוחרר בנובמבר 2008.

בשנת 2007, מונטגומרי כיכב בסרט "I'm Through with White Girls (The Inevitable Undoing of Jay Brooks)".

בחודש ינואר 2009, מונטגומרי הופיע בפרק של סדרת "האוס" ברשת "פוקס".

==קישורים חיצוניים==

* 

* [http://en.memory-alpha.org/wiki/Anthony_Montgomery Anthony Montgomery] באתר Memory Alpha (ויקי מסע בין כוכבים)

==הערות שוליים==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת המדינה של בול
קטגוריה:אמריקאים שנולדו ב-1971
כוריקיוס מעזה

כוריקיוס מעזה (ביוונית: Χορίκιος) היה סופיסט ונואם, תלמידו של פרוקופיוס מעזה, שחי בעזה בין סוף המאה ה-5 ומחצית המאה ה-6.
הוא ירש את מקומו של פרוקופיוס כראש בית הספר לרטוריקה בעזה במחצית הראשונה של המאה ה-6.

כוריקיוס פעל בעיקר בתקופתו של קיסר האימפריה הביזנטית אנסטסיוס הראשון. נשמרו מספר מועט של דרשות שנשא, של חיבורים שכתב ויש אזכורים לחיבורים נוספים.
בין היתר כתב "פנגיריקוס" (נאום הספד) על פרוקופיוס, יצירה שהפכה למופת של רטוריקה.

==הערות שוליים==

קטגוריה:סופרים ביזנטים
קטגוריה:עזה: אישים
האן מיונג-סוק

האן מיונג-סוק (בקוריאנית: 한명숙; ) היא פוליטיקאית דרום קוריאנית. בוגרת אוניברסיטת אווה לנשים שבסיאול שם קיבלה תואר בספרות צרפתית.

במקור השתייכה למפלגת UNDP{{כ}}, כנבחרת מחוז אילסאן. כיהנה בראשות ממשלת קוריאה הדרומית מאפריל 2006 עד מרס 2007, והייתה האישה היחידה ששרתה בתפקיד זה. 

הודיעה על התמודדותה לנשיאות קוריאה הדרומית בבחירות בשנת 2007, אך לא נבחרה. ב-15 בינואר 2007 הפכה למנהיגת מפלגת האופוזיציה המרכזית.

==קישורים חיצוניים==

==הערות שוליים==

 
קטגוריה:דרום קוריאניות שנולדו ב-1944
קטגוריה:פוליטיקאים דרום קוריאנים
קטגוריה:נשים בראשות ממשלה
קטגוריה:ראשי ממשלות
קטגוריה:חברי האספה הלאומית של קוריאה הדרומית
קטגוריה:ראשי ממשלת קוריאה הדרומית
אקסודוס (קומיקס)

אקסודוס (באנגלית: Exodus) הוא דמות בדיונית של נבל-על מוטאנט שמופיעה בחוברות הקומיקס אקס-מן ביקום מארוול קומיקס. דמותו הופיעה לראשונה בחוברת X-Factor #92 מיולי 1993, ונוצרה על ידי הכותב סקוט לובדל והמאייר ג'ו קסאדה. 

אקסודוס הוא האלטר אגו של בנט דופרי, חלוץ ואיש חזון מצרפת של המאה ה-12 אשר הפך לצלבן והתחבר לאיאובר גרינגטון, האביר השחור של אותה תקופה. השניים ערכו מסע בחיפוש אחר מגדל הכוח, מקום מושבו של פרעה הנצחי בעקבה. כאשר דיין ויטמן - האביר השחור של העידן המודרני - השתגר חזרה בזמן למאה ה-12 יחד עם סרסי מהנצחיים, הוא השתלט על גופו של איאובר ונטש את המסע, למרבה זעמו של דופרי. לאחר שדופרי נדד דרך סופות חול אימתניות למשך שעות, הוא שמע קול מסתורי ששאל אותו אם הוא מעוניין לסכן את הכל בשביל להפוך לאחד מהחזקים. לאחר מכן, דופרי עמד במבחן וכוחותיו המוטאנטים התפתחו לראשונה. בינתיים, ויטמן וסירסי נלכדו בידי אפוקליפס ודופרי הופיע בפניהם בתור אקסודוס והצטווה בידי אפוקליפס להרוג את חברו למסע. דופרי סירב ואף קרא לו אל כזב, ובתגובה אפוקליפס הפשיט אותו מכוחותיו ונעל אותו בקריפטה שבהרי האלפים. בתקופת המאה ה-20, אקסודוס נמצא בידי מגנטו, ששחרר אותו ולקח אותו עמו לאבלון. 

עד מהרה, אקסודוס הפך ליד ימינו של מגנטו, והחליף את פביאן קורטז. כשצ'ארלס אקסבייר מחק את זכרונו של מגנטו באירועי אונסלוט, אקסודוס נטל את המנהיגות על קבוצת השוליות. בעקבות אירועי בית אם, אקסודוס הוא אחד הבודדים ששמר על כוחותיו המוטאנטים, ואף מוגדר כמסוכן ביותר. מאוחר יותר, הוא ושותפו הדלוק נשלחו בידי מריה היל לתקוף את המוטאנט העצמתי מתיו מאלוי, שהרג את הדלוק ולפי רייצ'ל סאמרס הותיר את אקסודוס בתרדמת.

כחלק מהמיתוג מחדש של כותרי האקס-מן "שחר אקס" משנים 2020-2019, דופרי קיבל הזמנה להשתכן באי קרקואה, שהפך למקום מפלט למוטאנטים, ונעשה חבר המועצה השקטה של קרקואה.

==קישורים חיצוניים==
* [https://www.marvel.com/characters/exodus דף הדמות] באתר הרשמי של מארוול קומיקס
* [https://marvel.fandom.com/wiki/Exodus דף הדמות] בפרויקט פאנדום של מארוול קומיקס

קטגוריה:נבלי על במארוול קומיקס
קטגוריה:אקס-מן: דמויות